Wikiloc - ruta Espolla - Sant Climent - Vilarnadal - Peralada - Mollet - Espolla, Catalunya (España)- GPS track
Espolla - Sant Climent - Vilarnadal - Peralada - Mollet
Ruta circular que visita tots els pobles que hi ha al títol en sentit antihorari i que passa per uns paisatges ben diversos, des del secà de les vinyes i oliveres del tram d'Espolla, Sant Climent i Mollet, a la plana de regadiu de Vilarnadal i Peralada.
Se surt d'Espolla pel camí de Vilartolí que està asfaltat i té una pujada de prou bon fer tan bon punt se surt del poble. Es continua cap a Vilartolí, primer de baixada i després planejant amb el poble al fons. Cal travessar el mas Torres per trobar la carretera que ve de Sant Climent, que es pren en direcció sud, es tracta d'un tram molt ràpid, ja que amb molt poca estona s'arriba a Sant Climent.
Es travessa el poble en direcció al Pont Vell i després d'una pujada s'arriba a la Base Militar. Es continua per la carretera GI-6024, primer es passa un trencant i després es deixa una nau de teulada verda a la dreta, per girar per un camí, també cap a la dreta. Aquest tram presenta una terra molt vermella, cal seguir sempre la pista principal i els indicadors per arribar a Vilarnadal.
Se surt del poble pel camí de Pirinexus, que se segueix fins a Peralada, per tant, en aquest tram hi ha molts més indicadors. Abans de sortir del poble, es passa pel costat del castell. Es fa tot un tram en paral·lel al canal Gros, un camí molt agradable, i abans de creuar de nou la GI-6024 es veu el Castell de Biart, amb unes torres mplt característiques, tot i que és un castell construït recentment. Es continua per la carretera de les Olives i en un trencall cal girar a la dreta i tot seguit a l'esquerra, per passar davant del mas del Sepulcre. Es continua pel camí Pirinexus fins arribar a Peralada, abans, però, cal travessar la riera d'Anyet.
De Peralada se surt en direcció a les Costes de Peralada i s'atravessen diversos camps i es deixa una granja a l'esquerra, abans d'arribar a una nova riera, l'Orlina, que també cal travessar. A poc a poc i de manera sostinguda es va agafant una mica d'alçada, fins arribar a un punt amb diversos indicadors on cal continuar recte (foto 6), en paral·lel al riu però molt més elevat. Entre camps, vinyes i per un camí força pedregós es volta Mollet i s'arriba a la sortida d'aquest poble, per la carretera que va a Rabós.
Cal anar cap a Mollet i sortir-ne cap al nord, per la carretera d'Espolla, que és l'últim tram abans d'acabar la sortida.
L'IBP de la ruta és de 19BYC, no té grans desnivells, es fa sempre per pistes i camins asfaltats i és fàcil de seguir. Amb tot, per la llargada en quilòmetres, la considero com a moderada. Pel que fa al temps que apareix aquí, cal descomptar una parada de mitja horeta per esmorzar a Peralada.
Pont Vell de Sant Climent Sescebes
Mas del Sepulcre
Muralla del Carme (Peralada)
Gual del riu Orlina
Hola, ha trobat interessant aquesta ruta Espolla - Sant Climent - Vilarnadal - Peralada - Mollet https://ca.wikiloc.com/rutes-btt/espolla-sant-climent-vilarnadal-peralada-mollet-9422823 Salutacions, Wikiloc - Rutes del Món